Toshkent davlat texnika dorilfununini, Toshkent kimyo-texnologiya va Toshkent me’morchilik-qurilish institutlarini tashkil etish to‘g‘risida

O‘zbekiston SSJ Prezidentining “Toshkent davlat texnika dorilfununini, Toshkent kimyo-texnologiya va Toshkent me’morchilik-qurilish institutlarini tashkil etish to‘g‘risida” 1991-yil 6-maydagi Farmoniga muvofiq Vazirlar Mahkamasi qaror qiladi:
 1. O‘zSSJ Oliy va o‘rta maxsus ta’lim vazirligi 1991-yil 1-iyungacha:
 Beruniy nomidagi Toshkent politexnika institutining me’morchilik, sanoat-fuqaro qurilishi va muhandislik-qurilish fakultetlari negizida Toshkent me’morchilik-qurilish institutini;
 Beruniy nomidagi Toshkent politexnika institutining kimyo-texnologiya, muhandislik-texnologiya fakultetlari hamda neft va gaz fakultetining kimyo mutaxassisliklari negizida Toshkent kimyo-texnologiya institutini;
 Toshkent mashinasozlik instituti va Beruniy nomidagi Toshkent politexnika institutining qolgan fakultetlari negizida Toshkent davlat dorilfununini tashkil etish bo‘yicha zarur chora-tadbirlarni ko‘rsin.
 Yangidan tashkil etilgan oliy o‘quv yurtlarining tuzilishi, mutaxassisliklari ro‘yxati, joylashtirish rejalari va ustavlari ishlab chiqilsin va tasdiqlansin.
 Joylardagi mavjud filiallar va fakultetlar belgilangan tartibda ushbu o‘quv yurtlari ixtiyoriga berilsin.
 2. O‘zSSJ Moliya vazirligi O‘zSSJ Oliy va o‘rta maxsus ta’lim vazirligiga yangidan tashkil etilgan oliy o‘quv yurtlarining ma’muriy-xo‘jalik xodimlarini ta’minlash uchun qo‘shimcha ish haqi jamg‘armasi ajratsin.
 3. Toshkent shahar ijroiya qo‘mitasi O‘zSSJ Oliy va o‘rta maxsus ta’lim vazirligi bilan birgalikda yangidan tashkil etilgan oliy o‘quv yurtlariga o‘quv korpuslari, yotoqxonalar va ijtimoiy-madaniy-maishiy inshootlar qurilishi uchun yer uchastkalari ajratish masalasini hal etsin.